Транснационална корпорация
Транснационална корпорация (ТНК) или също като многонационална компания (МНК), или мултинационална корпорация, е корпорация, която разпростира дейността си в две или повече държави. Може да бъде наричана също и международна корпорация.

Интернационална е тази корпорация, която разполага със собствена база и производство в дадена страна, доминира в нейната стопанска дейност по отношение на износа и вноса, за което поддържа редица офиси и представителства в много други страни. Мултинационална е тази корпорация, която е базирана в страната си, но притежава филиали в много други страни.

Формирането на транснационални компании е явление, характерно за усилващия се процес на глобализация и глобална икономика. Развитието на транснационалните компании е критикувано от антиглобалисткото движение. Примери за такива компании са огромни вериги хипермаркети, вериги за бързо хранене, софтуерни компании и т.н.

Структура на ТНК 
Международната организация на труда дефинира ТНК като корпорация, чиито центрове на управление се намират в една страна, наричана „домашна страна“ и няколко други страни, наричани „страни домакини“, като между тях се извършва интензивен вътрешнофирмен обмен.

ТНК могат да бъдат разделени на три общи групи спрямо конфигурацията на тяхната продукция.

 Хоризонтални интегрирани ТНК
 Вертикални интегрирани ТНК
 Разнообразни ТНК

 
Корпоративно право
Правни термини